Document ID: /roh_data/filtered/fineweb-2-filterrobots_roh.jsonl.gz/53328

La Confederaziun ha lubì al chantun Vad da sajettar trais lufs giuvens dal triep da Marchairuz. Raschun ch'il triep po vegnir regulà èn atatgas sin muntaneras da vatgas. Il triep haja stgarpà almain quatter vadels ed ulteriurs cas vegnian anc sclerids communitgescha l'Uffizi federal d'ambient (BAFU). Entras la regulaziun dals lufs giuvens vulan ins cunanscher ina midada da cumportament tar il triep. Il chantun Vad ha uss anc temp enfin ils 31 da mars dad ordina la regulaziun.
Tenor il Bafu vivan actualmain 180 lufs en 19 trieps en tut la Svizra. La lubientscha per sajettar in singul luf pon dar il chantuns. Per sajettar in luf ch’è part d’in triep è necessaria l'approvaziun dal Bafu.